เรื่องร้องเรียน: ขายของล้ำลงมาในถนน รถจอดซื้อของทั้งรถยนต์มอไซค์จอดไม่สนโลก ขับสวนไปมาลำบาก เจ้าหน้าที่เทศกิจเคยบอกจะกวดขันไม่ให้ค้าขายเกินแนวกันสาดอาคารเมื่อนานมาแล้วก็รอดูผล แต่สุดท้ายก็ไม่มีอะไรเปลี่ยนแปลง
การดำเนินการของเจ้าหน้าที่: สำนักงานเขตราษฎร์บูรณะ โดยฝ่ายเทศกิจ จัดเจ้าหน้าที่เทศกิจ 251 ตรวจสอบเหตุร้องเรียนผู้ค้าตั้งวางขายของล้ำออกมาถนน จากการตรวจสอบพบผู้ค้าตั้งวางขายของล้ำออกมาถนนทางสัญจรจริง เจ้าหน้าที่ได้ประชาสัมพันธ์แจ้งเตือนขอความร่วมมือให้ทำการแก้ไขเคลื่อนย้ายขยับเข้าไปขายในแนวที่กำหนดไว้เพื่อไม่ให้กระทบต่อประชาชนที่ใช้ถนนสัญจรผ่านไปมา ทั้งนี้เจ้าหน้าที่จักได้ดำเนินการจัดระเบียบไม่ให้กีดขวางการสัญจรอย่างต่อเนื่องซึ่งผู้ค้าในซอยดังกล่าวส่วนมากเป็นผู้ค้าชุมชน บริเวณซอยประชาอุทิศ  27 ถนนประชาอุทิศ
ความเห็นของผู้แจ้ง: ทำงานรวดเร็ว ฝากเข้มงวดตลอดทั้งเส้นทาง ไม่ใช่แค่เฉพาะจุดที่แจ้งค่ะ ปัญหาเรื้อรังมานาน เดือดร้อนมากโดยเฉพาะช่วงเช้าและหลังเลิกงาน
พื้นที่: แขวงราษฎร์บูรณะ เขตราษฎร์บูรณะ กรุงเทพมหานคร